
TECHNINĖ SPECIFIKACIJA

Pirkėjas ketina įsigyti keltuvų ir autobokštelio, kurie bus naudojami ūkinėje darbinėje veikloje, nuomos paslaugas. 

1. BENDRIEJI REIKALAVIMAI. 
1.1. Pirkėjas įvykus viešajam pirkimui planuoja sudaryti sutartį su Paslaugos teikėju, pagal kurią, esant Pirkėjo poreikiui, galės įsigyti jam reikiamų inventoriaus nuomos paslaugų. Sutarties trukmė 12 mėn. su galimybe sutartį pratęsti du kartus. Maksimali sutarties vertė 29 000,00 eur be PVM (35 090,00 eur su PVM). Pirkėjas neįsipareigoja išnaudoti visos maksimalios sutarties vertės. Paslaugos bus perkamos pagal faktinį poreikį.
1.2. Paslaugos užsakomos Paslaugos teikėjo nuomos vietoje, telefonu, elektroniniu paštu ir (arba) naudojantis elektroninės (internetinėje svetainėje) nuomos sistema.
1.3. Išnuomotus įrengimus iš esamo asortimento Pirkėjo įgaliotiems asmenims turi būti galima atsiimti Paslaugos teikėjo nurodytoje vietoje. Pirkėjo poreikiu inventorius gali būti pristatomas sutartu laiku. Inventoriaus atsiėmimo ar pristatymo išlaidos yra įskaičiuotos į nuomos paros įkainį, apmokant vėliau pagal Paslaugos teikėjo pateiktą sąskaitą-faktūrą SABIS sistemoje.
1.4. Paslaugos teikėjas turi užtikrinti galimybę pristatyti arba perduoti naudotis inventorių Pirkėjo veiklos vykdymo vietose, įskaitant Vilniaus, Kauno, Klaipėdos ir Šiaulių miestus.
1.5. Preliminarų paslaugų sąrašą ir orientacinius kiekius pasiūlymams palyginti bei laimėjusiam Teikėjui nustatyti žiūrėti PRELIMINARUS PASLAUGŲ SĄRAŠAS*.
1.6. Pirkimo laimėtojas nustatomas pagal tiekėjo pasiūlymo kainą, apskaičiuotą pagal preliminarų paslaugų krepšelį ir pasiūlyme nurodytus vienetinius įkainius ir nuolaidą. Sutarties vykdymo metu, esant Pirkėjo poreikiui, gali būti nuomojamas ir kitas inventorius, atitinkantis pirkimo objektą ir BVPŽ kodus: 42413000-4, 42416300-8, 42410000-3, 42413500-9, 42416000-5. Tiekėjas pasiūlyme nurodo procentinę nuolaidą, taikomą preliminariame paslaugų krepšelyje nurodytoms ir papildomoms paslaugoms, kurios nėra įtrauktos į preliminarų paslaugų krepšelį. Preliminariame paslaugų krepšelyje nurodytoms paslaugoms taikomi tiekėjo pasiūlyme nurodyti vienetiniai įkainiai ir pasiūlyta procentinė nuolaida.
1.7. Nuolaida taikoma tiekėjo pasiūlymo pateikimo dieną galiojančiam ir kartu su pasiūlymu pateiktam nuomojamos įrangos kainynui. Tiekėjo pasiūlyme nurodyta procentinė nuolaida taikoma visą sutarties galiojimo laikotarpį.
1.8. Tiekėjas kartu su pasiūlymu turi pateikti pasiūlymo pateikimo dieną galiojantį nuomojamos įrangos kainyną, kuriame nurodyti visos tiekėjo nuomojamos įrangos įkainiai. Pateiktas kainynas yra neatskiriama pasiūlymo dalis. 
1.9. Tiekėjo kartu su pasiūlymu pateiktas nuomojamos įrangos kainynas tampa neatskiriama sutarties dalimi. Kainyne nurodyti įkainiai taikomi papildomos įrangos, kuri nėra įtraukta į preliminarų paslaugų krepšelį, nuomai. Tiekėjo pasiūlyme nurodyta procentinė nuolaida taikoma visam kainynui ir visą sutarties galiojimo laikotarpį.


2. PAŠALINIMO PAGRINDAI. 
Pirkime, netaikomi tiekėjų pašalinimo pagrindai, išskyrus Mažos vertės pirkimų tvarkos aprašo 91 punkte ir Mažos vertės pirkimų tvarkos aprašo 92 punkte nustatytas taisykles: 
2.1. Neatsižvelgiant į tai, ar toks pašalinimo pagrindas numatytas vykdomo pirkimo dokumentuose, perkančioji organizacija, įvertinusi, kad tiekėjo pašalinimas iš pirkimo procedūros proporcingas vertinamam tiekėjo elgesiui, gali pašalinti tiekėją iš pirkimo procedūros: 
2.2. Jeigu jis su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų; 
2.3. Jeigu tiekėjas pirkimo metu pateko į interesų konflikto situaciją, kaip apibrėžta Viešųjų pirkimų įstatymo 21 straipsnyje, ir atitinkamos padėties negalima ištaisyti. Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų Viešųjų pirkimų įstatymo nuostatoms; 
2.4. Jeigu tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. 
2.5. Neatsižvelgiant į tai, ar toks pašalinimo pagrindas nustatytas vykdomo pirkimo dokumentuose, perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. 




PRELIMINARUS PASLAUGŲ SĄRAŠAS*
  
	Eil. Nr.
	Paslaugos aprašymas
	Mato vnt.
	Kiekis

	1.  
	Automobilinio alkūninio keltuvo nuoma (su visomis papildomomis išlaidomis):  
Svoris: iki  3500 kg  
Keliamos platformos maksimalus aukštis: ne mažiau kaip 27 m. 
	diena
	10

	2. 
	Automobilinio alkūninio keltuvo nuoma (su visomis papildomomis išlaidomis):  
Svoris: daugiau kaip  3500 kg  (C kategorija) 
Keliamos platformos maksimalus aukštis: ne mažiau kaip 45 m. 
	diena
	3

	3. 
	Priekabinio alkūninio keltuvo nuoma (su visomis papildomomis išlaidomis):  
Svoris: iki  3500 kg  
Keliamos platformos maksimalus aukštis: ne mažiau kaip 25 m. 
	diena
	10

	4. 
	Priekabinio alkūninio keltuvo nuoma (su visomis papildomomis išlaidomis):  
Svoris: iki  3500 kg  
Keliamos platformos maksimalus aukštis: ne mažiau kaip 16 m. 
	diena
	10


 
* Preliminarus paslaugų sąrašas ir kiekiai yra orientaciniai ir naudojami tik pasiūlymams palyginti bei laimėjusiam Teikėjui nustatyti. Tai nėra Pirkėjo įsipareigojimas nuomoti nurodytas paslaugas ir kiekius. Paslaugų teikimo vieta pasiūlymo kainai įtakos neturi, nes pristatymo ir atsiėmimo išlaidos įskaičiuotos į paros įkainį.

** Pasiūlyme turi būti nurodoma Teikėjo siūloma nuolaida, taikoma visoms teikiamoms inventoriaus, atitinkančio pirkimo objektą ir BVPŽ kodu, nuomos paslaugoms pagal fiksuoto įkainio kainodarą visą sutarties galiojimo laikotarpį.

*** Esant poreikiui paslaugų teikimo metu papildomai išsinuomoti keltuvą ar kitą įrangą, kuri nėra nurodyta preliminariame  paslaugų sąraše ir (ar) specifikacijoje, jos nuomos kaina nustatoma pagal tiekėjo pasiūlymo pateikimo dieną galiojančiame nuomojamos įrangos kainyne nurodytus įkainius, jiems taikant tiekėjo pasiūlyme nurodytą fiksuotą nuolaidą.

***Tiekėjas kartu su pasiūlymu turi pateikti pasiūlymo pateikimo dieną galiojantį nuomojamos įrangos kainyną, kuriame nurodyti visos tiekėjo nuomojamos įrangos įkainiai. Pateiktas kainynas yra neatskiriama pasiūlymo dalis.
Nuomojamas inventorius ir jo eksploatavimas turi atitikti šiuos aplinkos apsaugos reikalavimus:
1. Nuomojamas inventorius turi būti techniškai tvarkingas ir tinkamai prižiūrimas, kad būtų užtikrintas efektyvus jo naudojimas ir mažinamas kuro sąnaudų bei išmetamųjų teršalų kiekis. Inventorius turi turėti galiojančią teisės aktų nustatytą potencialiai pavojingo įrenginio techninės būklės tikrinimo (nuolatinės priežiūros) pažymą.
2. Inventoriaus, turinčio vidaus degimo variklį, varikliai turi būti prižiūrimi taip, kad atitiktų jiems taikomus (jų registravimo ar pagaminimo metu galiojusius) išmetamųjų teršalų reikalavimus. Papildoma emisijų klasė (EURO, Stage) nereikalaujama.
3. Teikėjas eksploatuodamas inventorių taiko aplinkos taršos prevencijos priemones: naudoja tvarkingas hidraulines sistemas, užtikrina techninių skysčių (alyvos, tepalų) nuotėkio prevenciją, o įvykus nuotėkiui – nedelsiant surenka ir tvarko atliekas teisės aktų nustatyta tvarka.
4. Kai tai techniškai įmanoma, hidraulinėse sistemose naudojami biologiškai skaidūs arba mažiau pavojingi techniniai skysčiai.
5. Su inventoriaus naudojimu susijusios atliekos (naudota alyva, filtrai ir kt.) tvarkomos pagal atliekų tvarkymą reglamentuojančių teisės aktų reikalavimus.

Atitiktį aplinkos apsaugos reikalavimams įrodo: galiojanti įrenginio techninės būklės tikrinimo (nuolatinės priežiūros) pažyma; techninės priežiūros atlikimą patvirtinantys dokumentai; naudojamų techninių skysčių saugos duomenų lapai; taikomų aplinkos taršos prevencijos ir atliekų tvarkymo priemonių aprašymas; kiti lygiaverčiai įrodymai. Dokumentai pateikiami sutarties vykdymo metu Pirkėjui pareikalavus.

	
	
	



	
	
	



